Armstrongo mišinys

Armstrongo mišinys – labai jautri sužadinamoji sprogstamoji medžiaga, kurios pirminiai ingredientai yra raudonasis fosforas ir kalio chloridas su nedaug sieros ir kalcio karbonato. Labai mažus kiekius Armstrongo mišinio naudoja popieriniuose pistonuose, kurie naudojami žaisliniuose pistoniniuose ginkluose.
Šis mišinys buvo laikomas tinkamu naudoti šovinių kapsulėse, jei pridedama boro karbido.United States Patent 3,973,502. (August 10, 1976) Tube primer

Armstrongo mišinys yra labai pavojingas, nes gali detonuoti nuo labai mažu sukrėtimo ar brūkštelėjimo. Jis ypatingai jautrus būdamas sausas. Nepatyrę pirotechnikai, bandydami jį pasigaminti, dažnai sunkiai susižaloja.

Armstrongo mišinys yra itin nestabilus ir gali audringai sprogti neuždaroje erdvėje. Krūvelė mišinio su degtuvu sprogsta taip pat energingai, kaip kad sprogsta ir būdama mažame uždarame inde.

Technine prasme Armstrongo mišinys ne tiek detonuoja, kiek deflagruoja. Jis nėra detonacinė (brizantinė) sprogstamoji medžiaga, todėl net dideliai kiekiais neduoda kumuliacinio efekto.

 Nuorodos 

Kategorija:Sprogstamosios medžiagos